У лістападзе 2011 года ў Салігорску памёр дэмакратычны актывіст 46-гадовы чалец кансерватыўна-хрысціянскай партыі, даволі вядомы ў горадзе мастак Алег Борын. Ён таксама пасля смерці маці год жыў у кватэры адзін, яго там мёртвым і знайшлі. Па заключэнню патолагаанатама, Борын, кажучы агульначалавечай мовай, памёр ад праблем з сэрцам. Чым шмат каго, хто яго ведаў, вельмі ўразіў. Тады шмат па гэтай нагодзе шапталіся, папаўзлі чуткі і пасля смерці Аляксандра. Ад інсультаў, сардэчнай недастатковасці, бывае, паміраюць у лічаныя хвіліны.